kardosdrur/scandi-wiki huggingface dataset:
Are Grongstad

Are Kristoffer Grongstad (født 9. april 1988 i Namsos, Nord-Trøndelag) er en norsk håndboldspiller.

Som teenager spillede han for Heimdal HK i den øverste norske liga, men da klubben blev ramt af økonomiske problemer skiftede han i 2007 over til Elverum Håndball
Sammen med Elverum Håndball vandt han en sølvmedalje i den norske cup.

Efter en længere periode med skader, ønskede han en ny chance og forlod Elverum Håndball i sommeren 2009 til fordel for Nøtterøy Idrettsforening hvor han nu spiller sammen med Johnny Jensen.

Eksterne henvisninger 
 Are Grongstad  – Spillerprofil hos European Handball Federation 

Håndboldspillere fra Norge
Reidun Gunnarson

Reidun Gunnarson er en norsk håndboldspiller. Hun spillede 35 kampe og scorede 38 mål for Norges håndboldlandshold fra 1989 til 1991. Hun deltog også under VM 1990 hvor holdet kom på en 6.-plads.

Kilder 

Håndboldspillere fra Norge
Søren Henriksen

Søren Henriksen (født 4. februar 1992) er en dansk professionel fodboldspiller, der spiller  for Vendsyssel FF.

Klubkarriere 
Han har tidligere spillet for HB Køge og FC Nordsjælland. 

Den 27. januar 2016 blev det offentliggjort, at Søren Henriksen skiftede til Vendsyssel F.F. på en aftale gældende frem til sommeren 2017.

Den 25-årige forsvarsspiller skiftede den 16. juni 2017 til den nyoprykkede Superligaklub FC Helsingør. Her skrev han under på en toårig aftale. Han fik sin debut den 16. juli 2017 i 1. spillerunde af 2017-18-sæsonen, da han startede inde og spillede alle 90 minutter i et 2-1-nederlag ude til Hobro IK. Han nåede i alt at spille 35 ud af 36 mulige kampe for FC Helsingør, alle fra start og med fuld spilletid i 34.

Han skitfede i juni 2018 til Vendsyssel FF, der netop var nyoprykket til Superligaen. Vendsyssel FF havde valgt at benytte en frikøbsklausal i Henriksens kontrakt. Han vendte således tilbage til den klub, hvor han også spillede fra 2016 til 2017.

Landsholdskarriere 
Han har spillet i alt fem kampe for U/20-landsholdet, hvilket samtidig er de eneste optrædender for danske ungdomslandshold. Han fik sin debut den 25. juli 2011, da han startede inde og spillede alle 90 minutter i en 1-1-kamp mod Nordirland.

Referencer

Eksterne henvisninger 
 Søren Henriksens profil på HB Køges hjemmeside 
 

Fodboldspillere fra Danmark
Fodboldspillere fra Farum Boldklub
Fodboldspillere fra FC Nordsjælland
Fodboldspillere fra HB Køge
Fodboldspillere fra Vendsyssel F.F.
Fodboldspillere fra FC Helsingør
Personer fra Farum
Rasmus Lind Rubin

Rasmus Lind Rubin er en dansk skuespiller, som blandt andet har været med i filmene Min bedste fjende og Bora Bora.

Eksterne henvisninger 
 

Skuespillere fra Danmark
Garnisonssygehuset i Fredericia

Garnisonssygehuset i Fredericia beliggende Lollandsgade 2-4 var et militært sygehus i Fredericia. Bygningen er opført i 1891 og fungerede som sygehus frem til 1936, da der indrettedes nye lokaler på det nærliggende Bülows Kaserne. Bygningen blev herefter brugt som depot for militært udstyr og husede en korporalskole. Under 2. verdenskrig fungerede det som tysk lazaret. 

I 1984 købte Fredericia Kommune bygningen af militæret og indrettede det til aktivitetshus med forskellige værksteder, cafe m.m. Huset sorterede under kulturudvalget og skulle administreres af brugerne. Derefter fik huset status af selvejende institution. Det har siden da heddet Depotgården.

Kilde 
 fredericiashistorie.dk

Bygninger, konstruktioner og anlæg i Fredericia
Etableret i 1891
Nedlagte hospitaler i Danmark
Inga Berit Svestad

Inga Berit Svestad (født 28. juni 1985 i Åndalsnes, Møre og Romsdal) er en norsk spiller. Hun spiller pt. for Byåsen HE, og Norges håndboldlandshold.

Hun fik sin debut på landsholdet i 2009. Hun har spillet 13 kampe og scoret 15 mål.

Kilder

Eksterne henvisninger 
 Inga Berit Svestad  – Spillerprofil hos EHF Champions League 
 

Håndboldspillere fra Norge
Håndboldspillere fra Byåsen IL
Vito Hammershøy-Mistrati

Vito Hammershøy-Mistrati (født 15. juni 1992) er en dansk professionel fodboldspiller, som spiller for Norrköping.
Han har tidligere spillet for Næstved Boldklub, HB Køge, Lyngby, Helsingør og Hobro.

Hans far er journalist Miki Mistrati. Hans mor er generalsekretær for Caritas, Maria Krabbe Hammershøy.

Karriere 
Den 24. juli 2014 skiftede Hammershøy-Mistrati til Lyngby Boldklub, hvor han skrev under på en etårig kontrakt. Denne kontrakt blev i december forlænget frem til sommeren 2017.

Han fik i starten af februar 2016 ophævet sin kontrakt med Lyngby Boldklub med øjeblikkelig virkning.

Allerede få dage efter blev det offentliggjort, at han skiftede til FC Helsingør. Denne kontrakt i juli samme år forlænget, hvor han skrev under på en etårig forlængelse, således parterne havde papir på hinanden frem til 30. juni 2017.

Referencer

Eksterne henvisninger 
 Vito Hammershøy-Mistratis profil på HB Køges hjemmeside 

Fodboldspillere fra Danmark
Fodboldspillere fra Næstved BK
Fodboldspillere fra HB Køge
Fodboldspillere fra Lyngby Boldklub
Fodboldspillere fra FC Helsingør
Mike Mortensen

Mike Mortensen (født 6. februar 1989) er en dansk professionel fodboldspiller, der er spillende assistenttræner for FC Roskilde.
Han har tidligere spillet for Nordvest FC, FC Roskilde og senere FC Fyn.

Eksterne henvisninger 
 Mike Mortensens profil på HB Køges hjemmeside

Fodboldspillere fra Danmark
Fodboldspillere fra FC Roskilde
Fodboldspillere fra FC Fyn
Fodboldspillere fra HB Køge
Bernadottegården

Bernadottegården er et af Hadsunds plejecentre for ældre. Det ligger i Hornbechs tidligere frugtplantage på 9 tønder land på Hornbechsvej, hvor den øverste terrasse med frugttræer er bevaret. Sydvest for plejehjemmet ligger Bedstemorskoven, der grænser ned mod Himmerlandsgade. Mellem skoven og boligerne er der en sø med ænder.

Bernadottegården har i 2004 og 2005 gennemgået en renovering og ombygning og består i dag af 48 plejeboliger, fordelt på fem leve-bo-miljøer. Desuden er der 32 ældreboliger, som ligger i umiddelbar nærhed af plejecenteret. Gangene på Bernadottegården prydes af mange malerier, der er skænket af Helga og Christian Wasehus.

Historie 

Bernadottegården blev taget i brug den 1. januar 1977 som en selvejende institution i Hadsund Kommune. Bernadottegården er opkaldt efter grev Folke Bernadotte, og er bygget helt i hvidt som et symbol på de hvide busser, der bragte fangerne hjem fra Tyskland.

Grundstenen blev nedlagt den 29. august 1975 af Dronning Ingrid i hendes egenskab af protektrice for Bernadottegården og Fru Estelle Ekstrand, grev Folke Bernadottes enke.
Dronning Ingrid var til stede ved indvielsen den 5. maj 1977 sammen med Prins Georg, der er formand for Bernadottefonden.

Formålet 
Formålet var at etablere bo- og plejemuligheder for besættelsestidens ofre. Derfor har de haft ret til halvdelen af pladserne i plejehjem og beskyttede boliger. Denne fortrinsret skulle vare i 25 år og ophørte 1. januar 2002, hvor den selvejende institution Bernadottegården overgik til Hadsund Kommune.

Bernadottefonden blev opløst i 1977 efter at have opfyldt sin mission som blandt andet var at yde tilskud til opførelsen af to Bernadottegårde. En i Roskilde og en i Hadsund.
Praksis er, at tidligere modstandsfolk og deres enker kan søge plejehjemsplads på Bernadottegården kommer i betragtning på lige fod med andre. Dog således at hvis der er to, der er lige berettigede, og den ene er modstandsmand/enke, vil de komme i betragtning først.

Bomærke 
Bomærket er tegnet af kunstneren Carlo Wogensen til Bernadottegården i Hadsund. Han var medlem af Bernadottegårdens bestyrelse fra 1970 og indtil sin død i 1979.
Bomærket symboliserer Frihedskæmperens armbind i rødt, hvidt og blåt på en lysegrøn bund for foråret og med Churchills V-tegn med den evige ild ovenover.
Birthe Wogensen udførte kunstværket som mosaikfrise på gavlen ud mod Hornbechsvej. Den blev afsløret den 29. august 1993. Bernadottegården har eneret til dette bomærke.

Eksterne henvisninger 
 Lise Andersen, Erling Gammelmark og Heino Wessel Hansen, Hadsund – en by bliver til, Hadsund Egns Museum 2004. 
 Hadsund – fra ladested til industriby, af Vibeke Foltmann m.fl., udgivet af Sparekassen Hadsund 1983, 
 Lise Andersen Foreningsliv i Hadsund 1884-1994, udgivet af Hadsund Håndværker og Borgerforening 1994. 
 Arne Lybech, Hadsund Bogen 2010, december 2010. 

Plejeinstitutioner i Danmark
Bygninger, konstruktioner og anlæg i Hadsund
Jägerbomb

Jägerbomb er en drink, som består af et glas Red Bull eller anden energidrik, hvori man placerer et shotglas med Jägermeister. Drinken drikkes, så man får Red Bull og Jägermeister i samme mundfuld.

Kilder 
 Opskrift  på drinksmixer.com 

Drinks
Sylvester Seeger-Hansen

Sylvester Seeger-Hansen (født 5. december 1994) er en dansk fodboldspiller, der spiller for Akademisk Boldklub.

Karriere

Akademisk Boldklub 
Den 6. juni 2016 blev det offentliggjort, at Sylvester Seeger-Hansen skiftede til Akademisk Boldklub.

Referencer

Eksterne henvisninger 
 Sylvester Seeger-Hansens profil på HB Køges hjemmeside 
 Sylvester Seeger-Hansen på Transfermarket

Fodboldspillere fra Danmark
Fodboldspillere fra HB Køge
Fodboldspillere fra Akademisk Boldklub
Leif Blædel

Leif Blædel (5. februar 1923 – 26. februar 2013) var en dansk journalist og gastronom. Han var også modstandsmand.

Leif Blædel var journalist ved Dagbladet Information 1947–1986 og en markant samfundskritiker, hvorefter han indtil sin død skrev for Weekendavisen. Under pseudonymet Jacques de France var han Danmarks første madkritiker og insisterede som gastronom på at journalistisk stof om mad hørte til på kultursiderne. 

Leif Blædel modtog PH-prisen i 1969 og Cavling-prisen 1970 for sin journalistiske holdning i samfundskritisk nyhedsbehandling og kommentarer og for sin kildekritiske arbejdsmetode i sin virksomhed som radio- og TV-kritiker. 

Hans kritiske distance kostede ham på det menneskelige plan, fortalte han i et interview. "Personerne forsvinder, når jeg skriver. Jeg har sat venskaber over styr, fordi jeg skrev, hvad jeg mente, men det kan jeg ikke tage mig af". Hans kompromisløshed viste sig også da han i protest tilbageleverede Cavling-prisen, 1981, da to journalister fra Ekstra Bladet fik samme pris for en række dybdeborende artikler om Jan Bonde Nielsen og B&W. Artikler som Blædel kaldte for perfid menneskeforfølgelse. 

1967–1972 var Leif Blædel redaktør af forbrugerbladet Tænk, hvor han efterfulgte sin ven Poul Henningsen.

Han var søn af den markante udenrigsredaktør på Berlingske Tidende i 1930'erne, Nic. Blædel. Leif Blædel var far til forfatteren Sara Blædel.

Bibliografi 
 Til bordet (1964) - om gastronomi.
 En jæger gik at smage (1983) - om gastronomi.
 Vadstrupgårdsagen: Justitsmord (1999) - Om sagen hvor en pædagogmedhjælper blev dømt for seksuelt misbrug af børn.
 Et forår i Minefeltet (1989) - Selvbiografi.

Eksterne henvisninger 
 
 

Danskere i 1900-tallet
Journalister fra Danmark
Journalister ved Dagbladet Information
Journalister ved Weekendavisen
Faglitterære forfattere fra Danmark
Dansksprogede forfattere fra Danmark
Debattører fra Danmark
Selvbiografer fra Danmark
Danskere i 2000-tallet
Madanmeldere fra Danmark
Medlemmer af BOPA
Cavlingprismodtagere
Babij Jar

Babij Jar () er en slugt i den nordvestlige udkant af Kyiv i Ukraine. Slugten er først omtalt i skriftlige kilder i 1401, da den blev solgt af den baba (= bedstemor, gamle kone) som betjente køkkenet i dominikanerklosteret.

Ved Nazi-Tysklands invasion af Ukraine i 1941 skete der flere massakrer i Babij Jar-slugten. Man regner med at 100.000-150.000 mennesker blev henrettet her. Ofrene var sovjetiske krigsfanger, kommunister, romaer, ukrainske nationalister og civile gidsler. Ud over jødene blev omkring tre millioner dræbt i Ukraine under nazisternes udrensninger.

Septembermassakren under Jeckeln 
Mest kendt er massakren 29. og 30. september 1941, hvor 33.771  ukrainske jøder blev skudt. Denne massakre blev udført af den 6. armé under generalfeltmarskal Walter von Reichenaus kommando. 28. september fik Wehrmacht trykt og ophængt bekendtgørelser om, at alle Kyivs jøder skulle møde op i et bestemt vejkryds i det vestlige Kyiv dagen efter, med legitimation og værdisager. De fleste, der var tilbage i byen, adlød. Folk samlede sig før daggry, ældre kvinder med løg hængende rundt halsen, proviant til rejsen. Det var Yom Kippur den følgende dag. Ved opmødestedet fik venner og naboer, der havde fulgt dem på vej, besked om at gå hjem. Derfra gik jøderne indenfor en afspærring, bestående af tyske politimænd og hunde frem til en slugt, hvor den tyske hær havde sørget for grøfter til masseskydning. Med hjælp fra lokale mænd skød de 33.761 mennesker. Nogle jødinder blev først taget til side og voldtaget. Jeckeln havde udviklet, hvad han kaldte sin "sardin-metode," hvor folk blev tvunget til at lægge sig på række i en grøft, inden de blev skudt. Næste gruppe blev derefter tvunget til at lægge sig direkte ovenpå dette lag af døde. Når en grøft var fyldt, trampede en tysker over ligbunken, på udkig efter bevægelser, og skød med sin pistol ved tegn til liv. Jeckeln havde personligt udviklet denne form for samlebåndsdrab, der muliggjorde mord på mere end 10.000 mennesker på en dag. Efter Babij Jar-massakren inviterede han ordenspolitimændene, der havde bistået ham i forberedelserne, til et drikkegilde. Mange ældre jøder havde ikke klaret at møde frem. Efter at familie og venner var myrdet, sad de alene tilbage i deres hjem. Nogle blev efterfølgende dræbt af naboer, indtil nylig deres sovjetiske medborgere, som nu overtog deres ejendele. Den desperate boligmangel havde skabt en enorm efterspørgsel efter tomme lejligheder.

Referencer

Webkilder

Trykte kilder

Eksterne henvisninger 

 Mordet på de sovjetiske jøder på holocaust-uddannelse.dk
 Dina overlevede massakren

Einsatzgruppen
Krigsforbrydelser begået af Nazityskland
Massakrer i Ukraine
Begivenheder i 1941
Askvoll (by)

Askvoll er administrationsby i Askvoll kommune i Vestland fylke i Norge. Byen har 551 indbyggere pr. 1. januar 2012, og ligger på nordsiden af Vilnesfjorden.

I Askvoll ligger kommuneadministrationen og børne- og ungdomsskole, lensmannskontor, tandlægetjeneste, sygehjem, veterinær og NAV-kontor (Arbejds- og velfærdsetaten. Stedet har også forskellige butikker, hotel, bank og apotek. Her ligger også Askvoll kirke fra 1863, - Askvoll har vært kirkested siden middelalderen.

Fra Askvoll er der vejforbindelse via Riksvei 608 til Riksvei 609 som går mellem Førde langs sydsiden af Førdefjorden og til Dale i Fjaler kommune langs nordsiden af Dalsfjorden og med færge fra Eikenes, og via Fv362 nordover på Askvollhalvøya. Der er også færgerute til Fure i Fjaler kommune på sydsiden af Vilnesfjorden og til øerne Værlandet og Atløy længere mod vest i Askvoll kommune.

Eksterne kilder og henvisninger 
 Askvoll kommunes websted 

Byer i Vestland
Askvoll
Harry Treschow

Georg Harry Ryan Treschow (født 15. juli 1872 i København, død 29. november 1926 sammesteds) var en dansk diplomat og godsejer.

Han var søn af Christian Treschow og hustru. Treschow tog filosofikum, ejede 1915-17 Snogeholm i Skåne og var dansk kammerherre og hofjægermester. Han var besidder af det Ryan-Treschowske Fideikommis. Harry Treschow havde også en diplomatisk karriere og var dansk gesandt i Egypten fra 1922.

Han blev 9. november 1912 gift i London med skuespillerinden Leonhardine Angelika "Engelke" Friis, født Wulff (1867-1944), som 1. gang var gift med teaterdirektør Poul Friis.

Han og hustruen er begravet på Vestre Kirkegård.

Kilder 
 Krogsgaards slægtssider
 Dansk-Egyptisk Selskab 

Harry
Godsejere fra Skåne
Godsejere fra Sverige
Kammerherrer fra Danmark
Hofjægermestre fra Danmark
Gesandter fra Danmark
Personer i Kraks Blå Bog (afdøde)
Danskere i 1800-tallet
Danskere i 1900-tallet
Personer fra København
Den kalkedonensiske Trosbekendelse

Den kalkedonensiske Trosbekendelse har sit navn efter Koncilet i Chalkedon i 451, hvor bekendelsen blev vedtaget.

Ordlyden er:
I det vi tilslutter os de hellige fædre i bekendelsen af en og samme Søn, vor Herre Jesus Kristus, lærer vi alle grundigt, at den samme er fuldkommen i guddommelighed og også fuldkommen i menneskelighed.
Den samme i sandhed Gud og menneske med fornuftudrustet sjæl og legeme.
Af samme væsen som Faderen ifølge guddommelighed og af samme væsen som os ifølge menneskelighed.
I alle ting som os, dog uden synd.
På den ene side værende født før alle tider af Faderen ifølge sin guddommelighed, men ved dagenes ende, for vor skyld og for vor frelses skyld af jomfru Maria, Gudføderen, ifølge menneskelighed.
En og samme Kristus, Søn, Herre, enbårne. I to naturer, usammenblandet, uforanderlig, udelelig, som er gjort erkendelig uadskilleligt. Således at forskellene mellem naturerne på ingen måde udslettes ved enheden, men derimod at naturens særegenheder snarere bevares og sammenvirker i en person og tilværelse.Ikke delt eller adskilt i to personer, men én og samme Søn og enbårne, Gud Ordet, Herren Jesus Kristus:Ligesom vi er blevet oplært i, af tidligere tiders profeter og af Herren Jesus Kristus selv og af vor fædres overleveret bekendelse.''

Trosbekendelser
Kirkehistoriske skrifter
Expo Norr

Expo Norr er en årlig handelsmesse og folkefest, der afholdes i Östersund, i det nordlige Sverige, i slutningen af juni måned.

Expo Norr blev etableret 1949 som en fond for at arrangere handelsmesser i Östersund. Grundlæggere var blandt andre
Östersunds stad, Jämtlands läns landsting, samt handels- og håndværkerforeningen i Östersund. Den første Expo Norr-messe blev afholdt i juli 1950.

Expo Norr er i dag en af Sveriges ældste kontinuerlige handelsmesser, og er det næststørste arrangement i Jämtland efter Storsjöyran med mere end 200 udstillere og omkring 30.000 gæster i de fem dage som messen foregår.

Mange kendte kunstnere har optrådt under Expo Norr gennem tiden, og Expo Norr er også et stort træfpunkt for hjemvendte ferierende jämter, alle turister, og ikke mindst for naboerne fra Trøndelag.

Expo Norr blev fra begyndelsen og frem til 1976 afholdt ved Gamla Tennishallen i Östersund. Da flyttede Expo Norr ned til området for den nyy ishal, Z-hallen, ved idrætspladsen Hofvallen. Fra og med 2008 afholdes Expo Norr i Frösö Park på Frösön, området for den nu nedlagte Jämtlands flygflottilj.

Kilder 
Norrländsk uppslagsbok, Bind 1, 1993

Eksterne henvisninger 
Expo Norr  
Billeder fra Expo Norr  

 
Jämtlands län
Messer
Etableret i 1949
Nordfjordeid

Nordfjordeid er en by der er administrationscenter i Eid kommune i Vestland fylke i Norge. Byen har 2.772 indbyggere pr. 1. januar 2012, og ligger på tangen (norsk: eidet) mellem Hornindalsvatnet og Eidsfjorden. Eidselva løber ud i fjorden her.

Matematikeren Marius Sophus Lie blev født i Nordfjordeid.

Her ligger Eid kirke fra 1849, Operahuset Nordfjord, bibliotek, Sophus Lie konferencecenter, og forskellige skoler.

Byer i Vestland
Eid
Carl Treschow

Carl Adolph Rothe Treschow (født 24. januar 1839 på Brahesborg, død 15. maj 1924 i København) var en dansk godsejer, bror til Christian og Frederik Treschow

Han var søn af Frederik Treschow og Andrea født Bjørn Rothe, blev 1857 student (privat dimitteret) og tog april 1863 slesvigsk juridisk eksamen. Treschow blev 1864 (titulær) jægermester, 1870 eforus for De Treschowske Legater og arvede 1871 Brahesborg, som han 1911 overdrog til sin søn Frederik Wilhelm Treschow. Han var 1880-1909 medlem af Odense Amtsråd.

Han blev 1873 kammerherre, 8. februar 1886 Ridder af Dannebrogordenen, 8. april 1898 Dannebrogsmand, 27. januar 1908 Kommandør af 2. grad og 19. juni 1922 Kommandør af 1. grad.

5. november 1864 ægtede han på Store Frederikslund Henriette Sophie Margethe komtesse Rantzau (3. juni 1844 - 10. juni 1911 på Brahesborg), datter af lensgreve Carl Frederik Rantzau og Caroline født Worsaae. Parret fik en datter, Benny Caroline Andrea Sophie Treschow (1865-1952), som blev gift med H.C.F.W. Cederfeld de Simonsen, og eftersom hendes bror Frederik Wilhelm Treschow døde barnløs, gik Brahesborg over til slægten Cederfeld de Simonsen.

Kilder 
Danmarks Adels Aarbog 1948.

Carl
Personer i Kraks Blå Bog (afdøde)
Godsejere fra Danmark
Personer fra Fyn
Jurister fra Danmark
Titulære jægermestre fra Danmark
Kammerherrer fra Danmark
Kommandører af 1. grad af Dannebrog
Amtsrådsmedlemmer
Danskere i 1800-tallet
Danskere i 1900-tallet
Eidsfjorden (Eid)

Eidsfjorden er en fjordarm af Nordfjord i Eid kommune i Vestland fylke i Norge.
Fjorden er 13 km lang, og er en forholdsvis bred fjord med fjordmundingen  mod vest og fjordbunden mod øst. Ved fjordbunden ligger kommunecenteret Nordfjordeid. Landområdet ved fjordbunden ligger op mod det store Hornindalsvatnet lidt længere mod øst (norsk:eid betyder landtange). mellem Hornindalsvatnet og fjorden løber Eidselva, en lakseelv med stor vandføring. 

Mod vest ligger en del af Nordfjord som kaldes Hundvikfjorden og Utfjorden. På nordsiden ved fjordåbningen ligger Stårheim, med færgeleje og overfart til Isane på sydsiden af Nordfjord. 

Fjorde i Vestland
Gaeltacht

Gaeltacht (flertal gaeltachtaí) er områder i Republikken Irland, hvor irsk er officielt anerkendt som majoritetens primære sprog. Konceptet blev først indført i 1920'erne under Den irske fristat, som et led i myndighedernes daværende plan om på lang sigt at gøre irsk til Irlands hovedsprog.

Der bor omkring 85 000 mennesker i disse områder, som specielt er koncentreret i de vestlige grevskaber Donegal, Mayo, Galway, Kerry og Cork. Der findes også mindre gaeltachtaí i andre grevskaber, blandt andet i Waterford i det sydlige Munster og Meath i Leinster.

I disse områder er irsk administrationssprog, og det vigtigste undervisningssprog i skolerne, vejskilte og skilte på offentlige bygninger har kun irske tekster (ellers er de i Irland tosprogede), og der er gjort andre tiltag for at fremme sproget.

På regeringsniveau har Department of Community, Rural & Gaeltacht Affairs ansvar for områderne. Departementet fører blandt andet tilsyn med Údarás na Gaeltacht og andre offentlige organer, som virker i gaeltachtaí.

Den irsksprogede radiokanal hos Radio Telefís Éireann hedder Raidió na Gaeltachta, og er specielt indrettet til disse områder i sit udvalg af nyheder og andre programmer. Der er også en fjernsynskanal på irsk, TG4, som sender fra Galway.

I Skotland har man tilsvarende regioner, som på skotsk gælisk hedder gaidhealtachd.

Eksterne henvisninger 

 Department of Community, Rural & Gaeltacht Affairs 
 Údarás na Gaeltachta 
 Kort over gaeltachtaí. 

Kultur i Irland
Goideliske sprog
Anders Nielsen (fodboldspiller, født maj 1986)

Anders Nielsen (født 10. maj 1986) er en dansk tidligere professionel fodboldspiller.
Han startede sin karriere i Næstved Boldklub og har spillet for FC Roskilde og HB Køge.

Karriere 
I december 2014 blev det offentliggjort, at HB Køge og Anders Nielsen ikke kunne nå til enighed om en forlængelse af kontrakten, og han skiftede derfor tilbage til FC Roskilde. Anders Nielsen spillede 258 kampe for FC Roskilde, inden han stoppede karrieren i 2019.

Referencer

Eksterne henvisninger 
 

Fodboldspillere fra Danmark
Fodboldspillere fra FC Roskilde
Fodboldspillere fra Næstved BK
Fodboldspillere fra HB Køge
Brian Sørensen

Brian Sørensen er navnet på flere personer:

 Brian Sørensen (træner) træner for Fortuna Hjørring
 Brian Sørensen, grundlægger af Cult